Diari Oficial de la Generalitat Valenciana


Sumari del DOGV 6444, del 24-01-2011 (2011/566)

ORDE 2/2011, de 3 de gener, de la Conselleria d'Agricultura, Pesca i Alimentació, per la qual es modifiquen les bases de les ajudes RURALTER-Paisatge regulades en l'Orde de 30 de desembre de 2009.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6444

Data del DOGV
:   24-01-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/566


Data del document
:   03-01-2011

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda pública

ORDE 2/2011, de 3 de gener, de la Conselleria d'Agricultura, Pesca i Alimentació, per la qual es modifiquen les bases de les ajudes RURALTER-Paisatge regulades en l'Orde de 30 de desembre de 2009. [2011/566]  
En l'Orde de 24 d'octubre de 2008, de la Conselleria d'Agricultura, Pesca i Alimentació, per la qual s'aproven les bases de les ajudes RURALTER-Paisatge, es va establir la regulació d'estes ajudes, en el marc de l'estratègia per als territoris rurals valencians, RURALTER, i emparada en el hui derogat Reglament Europeu 70/2001.  
Per Orde de 30 de març de 2009, es modifica l'anterior orde, a este efecte d'adaptar-la a les prescripcions del nou Reglament Europeu 800/2008, que substituïa a l'esmentat Reglament 70/2001.  
Amb la finalitat de més claredat normativa, coincidint amb la conveniència d'introduir algunes modificacions, després del primer any d'aplicació de la normativa, i per a facilitar als potencials promotors de projectes el coneixement i comprensió de les regles de subvencionalitat aplicables, resulta necessària l'aprovació d'un nou text normatiu que refonga les modificacions que afecten les bases de les ajudes RURALTER-Paisatge.  
Com a conseqüència de l'anterior, es va aprovar l'Orde de 30 de desembre de 2009, de la Conselleria d'Agricultura, Pesca i Alimentació, per la qual s'aproven les bases de les ajudes RURALTER-Paisatge  
Addicionalment, amb data 9 de desembre de 2009, s'ha subscrit un conveni de col·laboració entre la Generalitat Valenciana, a través de la Conselleria d'Agricultura, Pesca i Alimentació, i l'administració General de l'Estat, a través del Ministeri de Medi Ambient, i Medi Rural i Marí, per a la realització d'un programa pilot de desenvolupament rural sostenible en sis zones rurals de la comunitat autònoma, previ a l'aplicació del Programa de Desenvolupament Rural Sostenible previst en la Llei 45/2007, de 13 de desembre, per al desenvolupament sostenible del medi rural que preveu, entre altres, l'execució cofinançada al 50% per ambdós institucions d'actuacions en matèria de diversificació econòmica en el medi rural, manteniment o creació d'ocupació en sectors productius o emergents en el medi rural, infraestructures, equipament i servicis bàsics, obtenció d'energies renovables, foment de l'eficiència, estalvi i bon ús de recursos hídrics, tecnologies de la informació i la comunicació, i manteniment d'una oferta cultural per a conservació, rehabilitació i posada en valor del patrimoni natural i cultural, i es totalitza un pressupost de 52.637.622 €, l'execució del qual s'ha considerat oportú instrumentar, entre altres, mentre dure la seua vigència, a través de les mateixes convocatòries de RURALTER-Paisatge.  
Per això resulta necessari adaptar les esmentades bases a les prescripcions del conveni de 9 de desembre de 2009.  
Per tot el que s'ha exposat, i en virtut de les facultats que em conferix l'article 28-e de la Llei 5/1983, de 30 de desembre, del Consell, i l'article 47, punts 3 i 11, del text refós de la Llei d'Hisenda Pública de la Generalitat Valenciana,  
ORDENE  
Article únic. Modificació de l'Orde de 30 desembre de 2009, de bases d'ajudes Ruralter-Paisatge   
Modificar l'Orde de 30 de desembre de 2009, de la Conselleria d'Agricultura, Pesca i Alimentació, per la qual s'aproven les bases de les ajudes RURALTER-Paisatge (DOCV núm. 6182, de 12 de gener de 2010), amb la finalitat d'adaptar-la a les prescripcions del conveni de 9 de desembre de 2009 de col·laboració entre la Conselleria d'Agricultura, Pesca i Alimentació i el Ministeri de Medi Ambient, i Medi Rural i Marí, per a la realització d'un programa pilot de desenvolupament rural sostenible en sis zones rurals de la Comunitat Autònoma Valenciana, en els termes següents:  
L'article segon, apartat 2, queda redactat de la manera següent:  
«Article segon. Territori d'aplicació  
2. També s'inclouen aquells municipis que, coincidint amb l'àmbit territorial descrit en l'apartat anterior, es troben inclosos en l'annex del conveni de col·laboració subscrit entre la Generalitat Valenciana i el MARM el 9 de desembre de 2009, i les actuacions del qual coincidisquen amb l'objecte d'esta orde si bé la seua inclusió es limitarà al període de vigència de l'esmentat conveni. Estos projectes seran objecte d'execució cofinançada al 50%.»  
L'article tercer, apartat 2, queda redactat de la manera següent:  
«Article tercer. Finançament de les ajudes  
2. Durant la vigència del conveni de col·laboració subscrit entre el MARM i la Generalitat Valenciana assenyalat en l'exposició de motius d'esta orde, les actuacions incloses en l'àmbit territorial definit en el seu annex 1 i compreses en la tipologia assenyalada en el seu annex 2 estan cofinançades pel Ministeri de Medi Ambient, i Medi Rural i Marí al 50%, dins dels límits pressupostari i conceptual de l'esmentat conveni.»  
S'introduïx un apartat 3, en l'article tercer:  
«3. Les actuacions incloses en el conveni de col·laboració subscrit entre la Generalitat i el MARM, el 9 de desembre de 2009, no podran ser objecte de finançament comunitari ni haver sigut iniciades amb anterioritat a la seua firma.»  
S'afigen els incisos següents a la disposició transitòria única:  
DISPOSICIÓ TRANSITÒRIA  
Única  
S'afig l'incís següent a l'apartat 1: «Dins de l'àmbit territorial i funcional i del límit pressupostari del conveni de col·laboració subscrit el 9 de desembre de 2009 entre el MARM i la Generalitat Valenciana, les actuacions són cofinançades al 50% per l'esmentat Ministeri. La Direcció General de Desenvolupament Rural Sostenible del MARM aportarà 6.227.635,12 amb càrrec a la aplicació pressupostària 61.08.019H.207.dels Pressupostos Generals de l'Estat».  
S'afig l'incís següent a l'apartat 2: «Per al cas de les ajudes emmarcades en el conveni subscrit el 9 de desembre de 2009 entre el Ministeri de Medi Ambient, i Medi Rural i Marí, les anualitats es limiten al període de vigència de l'esmentat conveni.»  
La disposició final primera queda redactada de la manera següent:  
«Primera  
En tot allò que no està regulat en esta orde, s'aplicarà allò que es disposa en el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, així com els preceptes bàsics de la Llei 38/2003, de 17 de novembre, General de Subvencions, i del Reial Decret 887/206, de 21 de juliol, pel qual s'aprova el Reglament de la Llei General de Subvencions, i l'article 28-e de la Llei 12/2007, del Consell. Per a les ajudes cofinançades pel Ministeri de Medi Ambient, i Medi Rural i Marí són, a més, d'aplicació les determinacions de l'esmentat conveni de 9 de desembre de 2009.»  
El títol de l'annex I queda redactat de la manera següent:  
«Annex I  
Bases del règim d'ajudes RURALTER-Paisatge i conveni de col·laboració MARM/Conselleria d'Agricultura, Pesca i Alimentació per al desenvolupament d'un programa de desenvolupament rural sostenible (09.12.2009).»  
Es modifica l'apartat 1, de la base primera, de l'annex I, que queda redactada en els termes següents:  
«Primera. Objecte  
1. Establir les bases del règim d'ajudes RURALTER-Paisatge i conveni de col·laboració MARM/Conselleria d'Agricultura, Pesca i Alimentació per al desenvolupament d'un programa de desenvolupament rural sostenible (09.12.2009), amb número de registre assignat per la Comissió Europea X463/2009.»  
Es modifica l'apartat h, de la base tercera, de l'annex I. Obligacions generals dels beneficiaris, i queda redactat en els termes següents:  
«Tercera. Obligacions generals dels beneficiaris  
Els beneficiaris de les ajudes han de:  
[?]  
h) Col·locar una placa explicativa de l'existència d'una ajuda RURALTER al projecte, sempre que l'actuació subvencionada done lloc a una inversió el cost total de la qual supere els 50.000 euros. Si es tracta d'una infraestructura el cost total de la qual supera els 500.000 euros, s'erigirà en el lloc una tanca publicitària. Les plaques i tanques constaran de la informació següent: el nom del projecte, el logo de la Generalitat, el nom de la Conselleria d'Agricultura, Pesca i Alimentació, i el lema "Projecte subvencionat dins de l'estratègia valenciana per als territoris rurals (RURALTER)". Placa i tanca se situaran, de manera visible per al visitant, en l'exterior de l'immoble en què haja tingut lloc l'actuació subvencionada i seran realitzades en un material que garantisca la resistència a la intempèrie, almenys, durant el temps que dure l'obligació de conservar els justificants de despeses i d'ingressos de l'operació. En el cas d'actuacions emmarcades en el conveni de col·laboració subscrit el 9 de desembre de 2009 entre el MARM i la Conselleria d'Agricultura, Pesca i Alimentació, totes les actuacions, amb independència del seu import, seran objecte de senyalització, amb el model de cartell que determine la Comissió de Seguiment del conveni.»  
S'afig l'apartat 5, de la base onze, de l'annex I, que queda redactat de la manera següent:  
«5. En el cas de subvencions emmarcades pel conveni de col·laboració subscrit el 9 de desembre de 2009 entre el Ministeri de Medi Ambient, i Medi Rural i Marí, i la Conselleria d'Agricultura, Pesca i Alimentació, addicionalment es notificarà als beneficiaris esta circumstància, el cofinançament al 50% de les actuacions per ambdós institucions, les condicions de senyalització de les actuacions acordades per la Comissió de Seguiment del conveni, i les altres especificitats derivades d'este.»  
Es modifica l'annex III, que queda redactat de la manera següent:   
«Annex III  
Mesura 1: ajuda a la creació i desenvolupament de xicotetes i mitjanes empreses  
Esta actuació inclou els tipus anomenats: actuacions de diversificació econòmica del medi rural (article 20), actuacions per al manteniment i la creació d'ocupació en sectors productius o emergents en el medi rural, derivats de la incorporació de noves tecnologies i de la identificació de la qualitat demandada pels mercats (article 22), actuacions dirigides a l'obtenció d'energies renovables en el medi rural (article 24), i actuacions dirigides tecnologies de la informació i la comunicació (article 26), en l'annex 2 del conveni de col·laboració subscrit el 9 de desembre de 2009 entre el Ministeri de Medi Ambient, i Medi Rural i Marí i la Conselleria d'Agricultura, Pesca i Alimentació.  
Tipus d'empreses beneficiàries  
Xicotetes i mitjanes empreses (menys de 250 empleats i fins a 50 milions de volum de negocis anual o 43 milions de balanç general anual) de tots els sectors econòmics, exceptuant, de conformitat amb allò que s'establix en el Reglament (CE) núm. 800/2008, els sectors de la pesca i l'aqüicultura, les activitats de producció primària de productes agrícoles i els sectors del carbó, de l'acer, la construcció naval i les fibres sintètiques.  
Descripció del tipus d'operacions  
1. Se subvencionaran les inversions en actius materials i immaterials necessàries per a:  
- La creació d'un establiment nou.  
- L'ampliació d'un establiment existent.  
- La modernització d'un establiment existent per mitjà d'un canvi radical en el producte/servici o en els procediments de producció.  
2. S'inclouen les inversions en actius fixos per mitjà d'adquisicions d'establiments tancats o les que tinguen lloc amb motiu del traspàs d'una empresa quan, si no fóra per l'adquisició d'establiment per un altre propietari, este haguera tancat. En concret, tenen prioritat els traspassos amb motiu de la jubilació del primer propietari i l'adquisició per un nou resident acollit als esquemes d'atracció de nova població al medi rural.  
3. No seran elegibles les despeses corrents. Sí que seran subvencionables els servicis prestats per consultors externs que no consistisquen en activitats permanents o periòdiques ni estiguen relacionats amb les despeses d'explotació normals de l'empresa (com ara són els servicis rutinaris d'assessoria fiscal, els servicis jurídics periòdics o els de publicitat). S'inclouen com a subvencionables els honoraris de redacció de projectes i direcció d'obra i els estudis de viabilitat.  
4. S'inclou com a inversió immaterial l'adquisició de patents o llicències i l'obtenció de permisos vinculats a la transferència tecnològica.  
5. L'empresa ha d'acreditar la viabilitat econòmica de l'operació.  
6. No és subvencionable la construcció de naus industrials ni la seua adquisició, excepte en el cas que es tracte d'edificacions les característiques exteriors de les quals tinguen la màxima semblança amb les construccions rurals tradicionals (façanes amb revestiment blanc, que eviten la uniformitat per mitjà d'obertures, lluminàries, decoració amb taulellets tradicionals, tancament exterior de fusta, teulades o voladissos de teula àrab).  
A més de complir tots els requisits i característiques anteriors, l'operació s'ha d'incloure en una de les categories següents:  
A. L'empresa es dedica a una activitat vinculada a la conservació i recuperació del paisatge (per exemple: manteniment de camins, murs de pedra seca, forestal, jardineria paisatgística, rehabilitació de construccions tradicionals i del patrimoni rural).  
B. L'empresa es dedica a una activitat vinculada la protecció i millora del medi ambient (per exemple: professionals especialitzats en instal·lacions d'energies renovables i d'estalvi energètic i d'aigua, arquitectura bioclimàtica).  
C. L'operació té com a objecte una millora substancial del comportament mediambiental de l'empresa: minimització de residus i emissions contaminants, reducció del seu consum energètic i hídric.  
D. L'operació està vinculada al trasllat d'instal·lacions d'una empresa des de centres urbans a polígons industrials dels afores quan este trasllat redunde en una millora substancial de la qualitat de vida dels veïns (empreses productores d'emissions, olors, sorolls...) i quan, al mateix temps, l'empresa aprofite el trasllat per a millorar substancialment el seu comportament mediambiental i la seua  
adequació al paisatge rural.  
Intensitat de l'ajuda  
Intensitat màxima:  
- Província d'Alacant: 40% (2007-2010); 25% (2011-2013).   
- Província de Castelló: 35% (2007-2010); 20% (2011-2013).  
- Província de València: 37% (2007-2010); 25% (2011-2013).»  
Es modifica l'annex IV, que queda redactat de la manera següent:  
«Annex IV  
Mesura 2: turisme rural  
Esta actuació inclou part del tipus anomenat: actuacions de diversificació econòmica del medi rural (article 20), en l'annex 2, del conveni de col·laboració subscrit el 9 de desembre de 2009 entre el Ministeri de Medi Ambient, i Medi Rural i Marí i la Conselleria d'Agricultura, Pesca i Alimentació.  
Beneficiaris  
Poden ser promotors les administracions locals, les persones jurídiques privades (amb ànim de lucre o sense ànim de lucre) i les persones físiques que desenvolupen la seua activitat empresarial en règim d'autònoms o que es donaran d'alta com a tals amb motiu de l'execució del projecte per al qual sol·liciten subvenció.  
En els projectes constitutius d'activitat econòmica el beneficiari ha de complir els requisits per a ser considerat xicoteta o mitjana empresa (pime).  
Queden excloses les ajudes als sectors i activitats exceptuats de l'aplicació del Reglament (CE) 800/2008.  
Descripció del tipus d'operacions  
Les operacions s'han d'emmarcar en el concepte de turisme rural, d'acord amb la regulació sectorial de la matèria.  
Són subvencionables les inversions en actius materials i immaterials necessàries per a:  
- La creació d'un establiment nou.  
- L'ampliació d'un establiment existent.  
- La modernització d'un establiment existent per mitjà d'un canvi radical en el producte/servici o en els procediments de producció.  
La destinació d'estes inversions és una de les següents:  
1. Projectes d'agroturisme: allotjament dins d'una explotació agrícola o pecuària, participació del turista en les labors de l'explotació, recol·lecció pel turista i venda directa al turista de productes d'esta.  
2. Creació d'empreses de servicis turístics complementaris i les dedicades a oferir paquets turístics i adaptació d'empreses ja existents per a la prestació d'estos servicis complementaris a l'allotjament i l'oferta d'estos paquets (per exemple: servici de guies ecoesportius, posada a disposició de material per a turisme actiu, balnearis, spa i relax, ampliació d'allotjaments per a crear sales de reunions, oferiment d'activitats lúdiques per a professionals i empreses, creació de servicis d'oci infantil vinculats a un establiment hostaler).  
3. Creació de punts d'informació, senyalització de llocs turístics i centres de recepció turística per als visitants del territori (per exemple: casetes o porxes informatius o punts de trobada, oficines d'informació turística).  
4. Creació i modernització d'infraestructures recreatives i ecoesportives en zones naturals (per exemple: àrees recreatives, sendes i passeigs, miradors, zones de descans, paellers, zones d'acampada, circuits esportius).  
5. Adequació de circuits eqüestres i per a bicicletes de muntanya. Amb la finalitat d'evitar la seua intrusió en espais naturals, creació de circuits específics per a motocicletes o quads, en els quals el promotor es comprometa a realitzar les operacions de manteniment continu i restauració adequades per a evitar l'erosió i el deteriorament paisatgístic.  
6. Creació d'establiments de restauració i d'allotjaments dirigits a turisme d'alta gamma (segons normativa turística: cases rurals de categoria superior i hotels de 5 estreles).  
7. Modernització d'establiments ja existents amb una d'estes dos finalitats:  
- Adaptar-los per a l'accés a minusvàlids.  
- Adaptar-los per a l'obtenció de certificats de qualitat.  
- Adaptar-los per a l'obtenció d'una classificació turística de categoria superior.  
8. Creació, modernització o ampliació dels servicis oferits per les associacions d'empresaris turístics (d'allotjament i servicis) per mitjà de: creació de centrals de reserva i de llocs web a estes vinculats (condicionat a l'acreditació pel promotor del fet que es compromet i disposa de mitjans per a mantindre i actualitzar la pàgina en els següents 5 anys) i adquisició de programes informàtics de gestió per als associats, sempre que l'esmentada adquisició vaja vinculada a la creació o ampliació d'un establiment o a la diversificació o modernització en els procediments de producció.  
No seran subvencionables les despeses corrents.  
Sí que seran subvencionables els servicis prestats per consultors externs que no consistisquen en activitats permanents o periòdiques ni estiguen relacionats amb les despeses d'explotació normals de l'empresa (com ara són els servicis rutinaris d'assessoria fiscal, els servicis jurídics periòdics o els de publicitat). S'inclouen com a subvencionables els honoraris de redacció de projectes i direcció d'obra i els estudis de viabilitat.  
S'inclou com a inversió immaterial subvencionable l'adquisició de patents o llicències i l'obtenció de permisos vinculats a la transferència tecnològica.  
Intensitat de l'ajuda  
Intensitat màxima:  
- Província d'Alacant: 40% (2007-2010); 25% (2011-2013).  
- Província de Castelló: 35% (2007-2010); 20% (2011-2013).  
- Província de València: 37% (2007-2010); 25% (2011-2013).  
Si es tracta d'actuacions d'interés públic, promogudes per administracions locals o per entitats privades sense ànim de lucre, la destinació de les quals siga la descrita en els guions 3, 4 i 5 de l'apartat "Descripció del tipus d'operacions", que no constituïsquen una activitat econòmica de prestació de béns i servicis en el mercat i, per tant, no puga ser qualificada la subvenció a estes com ajuda d'Estat, el percentatge d'ajuda pot arribar fins a un 70%.»  
Es modifica l'annex V, que queda redactat de la manera següent:  
«Annex V  
Mesura 3: prestació de servicis bàsics per a l'economia i la població rural  
Esta actuació inclou el tipus anomenat: actuacions destinades a infraestructures, equipament i servicis bàsics (article 23), en l'annex 2, del conveni de col·laboració subscrit el 9 de desembre de 2009 entre el Ministeri de Medi Ambient, i Medi Rural i Marí i la Conselleria d'Agricultura, Pesca i Alimentació.  
Tipus de beneficiaris  
Poden ser promotors de projectes les administracions locals, les persones jurídiques privades, amb ànim de lucre o sense ànim de lucre, i les persones físiques que desenvolupen la seua activitat empresarial en règim d'autònoms o que es donaran d'alta en este amb motiu del projecte auxiliat. En el cas de projectes constitutius d'activitat econòmica, la grandària de l'entitat ha de ser la de pime.  
Tipus de costos subvencionables  
1. Se subvencionen les inversions en actius materials i immaterials necessàries per a:  
- La creació d'un servici nou bàsic per a l'economia o la població rural.  
- L'ampliació d'un servici existent.  
- La modernització d'un servici existent  
2. No seran elegibles les despeses corrents.  
3. Sí que seran subvencionables els servicis prestats per consultors externs que no consistisquen en activitats permanents o periòdiques ni estiguen relacionats amb les despeses d'explotació normals de l'empresa (com ara són els servicis rutinaris d'assessoria fiscal, els servicis jurídics periòdics o els de publicitat). S'inclouen com a subvencionables els honoraris de redacció de projectes i direcció d'obra i els estudis de viabilitat.  
Tipus de servicis subvencionables  
1. Seran subvencionables els servicis vinculats a la qualitat de vida de la població rural, com ara els culturals, esportius, i els vinculats a la infància i la joventut. També se subvencionaran els servicis a les empreses i vinculats al desenvolupament econòmic del medi rural que siguen definits de manera d'acord amb la salvaguarda del paisatge rural tradicional. Els servicis definits en la legislació de règim local seran subvencionables, a excepció d'aquells de prestació obligatòria per l'entitat local sol·licitant, excepte pel que fa al valor afegit que suposa la seua adaptació a més respecte a criteris de protecció i recuperació del paisatge rural tradicional.  
2. El compromís de posada en funcionament efectiu del servici de manera immediata a la finalització de l'execució de l'operació auxiliada serà condició imprescindible per a l'elegibilitat del projecte. El bé ha de ser susceptible de l'ús que constituïx l'objecte del projecte en el moment en què es produïsca l'última sol·licitud de pagament de la subvenció.  
3. En el cas d'actuacions constitutives d'activitat econòmica (i. e. prestació del servici a canvi de remuneració), el promotor ha d'acreditar que la prestació del servici és viable econòmicament.  
4. No seran en cap cas subvencionables les inversions vinculades als servicis administratius propis d'una administració local.  
Intensitat de l'ajuda  
Intensitat màxima de l'ajuda  
En el cas de projectes que constituïsquen activitat econòmica:  
- Província d'Alacant: 40% (2007-2010); 25% (2011-2013).  
- Província de Castelló: 35% (2007-2010); 20% (2011-2013).  
- Província de València: 37% (2007-2010); 25% (2011-2013).  
Si es tracta d'actuacions d'interés públic, promogudes per administracions locals o per una entitat sense ànim de lucre, que no constituïsquen una activitat econòmica de prestació de servicis en el mercat i, per tant, no puga ser qualificada la subvenció a estes com ajuda d'Estat, el percentatge d'ajuda pot arribar al 100%.»  
Es modifica l'annex VI, que queda redactat de la manera següent:  
«Annex VI  
Mesura 4: patrimoni rural i renovació de pobles  
Esta actuació inclou el tipus anomenat: actuacions dirigides al manteniment d'una oferta cultural en el medi rural per a conservació, rehabilitació i posada en valor del patrimoni natural i cultural, en condicions de sostenibilitat (article 29), en l'annex 2, del conveni de col·laboració subscrit el 9 de desembre de 2009 entre el Ministeri de Medi Ambient, i Medi Rural i Marí i la Conselleria d'Agricultura, Pesca i Alimentació.  
Beneficiaris  
Administracions locals i persones jurídiques privades.  
Descripció del tipus d'operacions auxiliables  
Són subvencionables les operacions següents (la subvenció de les quals no constituïx ajuda d'Estat perquè no es tracta d'activitat econòmica):  
1. Actuacions arquitectòniques sobre els nuclis històrics que tinguen com a objecte la conservació o recuperació de l'estil i materials constructius rurals tradicionals (pedra natural, fusta, ferro forjat, teula àrab, taulellets artesans): pavimentació, enllumenat, mobiliari urbà (papereres, bancs, jardineres, marquesines, senyalització), rehabilitació de façanes (públiques o privades) i supressió de cables o conduccions externes. No són subvencionables les actuacions relatives a nova urbanització.  
2. Recuperació del paisatge en l'entorn dels nuclis de població: eliminació d'enderrocs, reducció de l'impacte visual d'edificacions per mitjà de la plantació d'arbratge.  
3. Habilitació de zones d'aparcament amb impacte visual minimitzat. L'aparcament pot ser tancat (edificació, a nivell o subterrània, d'acord amb l'estètica rural tradicional) o bé obert però amb impacte visual minimitzat per mitjà de plantació d'arbratge en el seu interior i col·locació de tanques vegetals i tanques perimetrals.  
4. Restauració, valoració i il·luminació ornamental d'edificis o construccions emblemàtiques: castells, muralles, torres, ponts, neveres, llavadors, aljubs, fonts, molins, creu de terme i capelles, construccions de pedra seca, masies històriques o fortificades, esglésies, ermites, calvaris, cementeris. El projecte ha d'incloure els requisits següents:  
a) Siga quina siga la propietat de l'immoble, s'ha de garantir en tot cas pel promotor un nombre mínim de dies i horari d'obertura al públic general, durant almenys 7 anys, de manera que quede assegurada la valoració turística del bé. L'horari i calendari d'obertura ha de ser objecte d'acord entre el propietari i l'administració autonòmica o local.  
b) El promotor ha de presentar un compromís, durant un mínim de 7 anys, de realitzar les actuacions necessàries per al manteniment adequat i el bon estat de conservació del bé restaurat.  
c) En el cas de béns privats, el promotor pot optar per la seua cessió a l'administració local o autonòmica, amb l'acord previ amb esta, perquè esta els destine a l'ús públic general per un mínim de 7 anys. En este cas, serà esta administració la responsable de mantindre el bé en bon estat de conservació durant l'esmentat període.  
No serà subvencionable cap actuació sobre l'edifici seu d'un ajuntament.  
No seran subvencionables les despeses corrents.  
Sí que són subvencionables els honoraris per redacció de projectes i direcció d'obres  
Intensitat de l'ajuda  
Intensitat màxima  
Si es tracta d'actuacions sobre béns privats  
- Província d'Alacant: 40% (2007-2010); 25% (2011-2013).  
- Província de Castelló: 35% (2007-2010); 20% (2011-2013)  
- Província de València: 37% (2007-2010); 25% (2011-2013).   
Si es tracta d'actuacions no constitutives d'activitat econòmica sobre béns públics o béns privats cedits a l'ús públic durant almenys 7 anys, o bé sobre béns privats amb rellevància paisatgística notable, quan l'actuació siga promoguda per una entitat local o entitat sense ànim de lucre: fins a un 100%.»  
Es modifica la redacció de l'annex VII, que queda redactat de la manera següent:  
«a) Municipis inclosos en l'espai RURALTER-Paisatge  
Zona 1  
L'Alcora, Betxí, Onda, Segorbe, Vall d'Alba, la Vall d'Uixó, Vilafamés, la Vilavella, Alquerías del Niño Perdido i Sant Joan de Moró.  
Zona 2  
Alfara del Patriarca, Almàssera, Benaguasil, Benifairó de les Valls, Benisanó, Bétera, Bonrepòs i Mirambell, Burjassot, l'Eliana, Emperador, Faura, Gilet, Godella, Llíria, Marines, Moncada, Museros, Náquera, la Pobla de Vallbona, Rafelbunyol/Rafelbuñol, Rocafort, Serra, Tavernes Blanques, Vilamarxant, Villar del Arzobispo, Vinalesa i San Antonio de Benagéber.  
Zona 3  
Alaquàs, Albal, Alcàsser, Aldaia, Alfafar, Benetússer, Beniparrell, Buñol, Catarroja, Quart de Poblet, Cheste, Xirivella, Llocnou de la Corona, Manises, Massanassa, Montserrat, Montroy, Paiporta, Picanya, Picassent, Real, Requena (excloses les aldees i pedanies), Riba-roja de Túria, Sedaví, Silla, Turís i Utiel (excloses les aldees i pedanies).  
Zona 4  
Albalat de la Ribera, Alberic, L'Alcúdia, Algemesí, Alginet, Almussafes, Benifaió, Benimodo, Carcaixent, Carlet, Corbera, Favara, Guadassuar, Manuel, Masalavés, Polinyà de Xúquer, la Pobla Llarga, Rafelguaraf, Riola, Sollana, Villanueva de Castellón i Benicull del Xúquer.  
Zona 5  
Agullent, Albaida, l'Alcúdia de Crespins, Almoines, Anna, Aielo de Malferit, Beniarjó, Benigánim, Benirredrà, Canals, Càrcer, Castelló de Rugat, Quatretonda, la Font d'En Carròs, Genovés, Xàtiva, Xeresa, la Llosa de Ranes, Montaverner, Navarrés, l'Olleria, Ontinyent, Palma de Gandía, la Pobla del Duc, Real de Gandía, Vallada i Villalonga.  
Zona 6  
Agost, Banyeres de Mariola, Beniarbeig, Busot, Callosa d'En Sarrià, Cocentaina, Finestrat, Gata de Gorgos, Ibi, Xaló, Monòver/Monóvar, Mutxamel, Muro de Alcoy, la Nucia, Ondara, Onil, Orba, Pedreguer, Pego, Petrer, el Pinós/Pinoso, Polop, Sant Joan d'Alacant, Sax, Tibi, el Verger, Villena i els Poblets.  
Zona 7  
Albatera, Algorfa, Almoradí, Aspe, Benejúzar, Benijófar, Bigastro, Callosa de Segura, Catral, Cox, Crevillent, Daya Nueva, Dolores, Formentera del Segura, Granja de Rocamora, el Fondó de les Neus/Hondón de las Nieves, Jacarilla, Monforte del Cid, Novelda, Orihuela (només aldees), Rafal, Redován, Rojales, San Fulgencio, San Miguel de Salinas i Los Montesinos.  
b) Zones incloses en el conveni subscrit el 9 de desembre de 2009 entre el Ministeri de Medi Ambient, i Medi rural i Marí i la Conselleria d'Agricultura, Pesca i Alimentació, publicat en el Diari Oficial de la Generalitat Valenciana el 5 de gener de 2010.»  
DISPOSICIÓ ADDICIONAL  
Única  
Esta modificació s'aplica a les ajudes concedides en l'exercici 2010.  
DISPOSICIÓ FINAL  
Única  
Esta orde entrarà en vigor l'endemà de la publicació en el Diari Oficial de la Comunitat Valenciana.  
València, 3 de gener de 2011  
La consellera d'Agricultura, Pesca i Alimentació,  
MARITINA HERNÁNDEZ MIÑANA